**Дзяржаўная ўстанова адукацыі**

**“Яслі-сад аг. Нарач”**

УЗГОДНЕНА

Намеснік загадчыка

па асноўнай дзейнасці

\_\_\_\_\_\_\_\_\_ Ж. М. Казура

**Цудоўная скрыначка**

**Карэкцыйны занятак для сярэдняга дашкольнага ўзросту**

**з выкарыстаннем прыроднага матэрыялу.**

Падрыхтавала і правяла

Настаўнік-дэфектолаг

Серада З. Л.

2014 г.

**Карэкцыйны занятак для сярэдняга дашкольнага ўзросту**

**з выкарыстаннем прыроднага матэрыялу.**

**(АНМ 3 узр.м.р.)**

**Задачы:**

* пашыраць слоўнікавы запас, вучыць падбіраць прыметнікі да назоўнікаў, утвараць прыметнікі ад назоўнікаў;
* развіваць дробную маторыку рукі, каардынацыю рухаў;
* вучыць адгадваць загадкі;
* вучыць выдзяляць лішні прадмет з чатырох.

**1**. **Сюрпрызны момант** . Вавёрачка перадала вам скрыначку з сюрпрызам. Давайце паглядзім, што там ляжыць. Дзеці называюць прадметы (фундук, каштан, сасновая і яловая шышкі, марская ракавіна).

**2**. **Заданне “Што лішняе”** Дзеці павінны выбраць прадмет, які ў скрыначцы лішні, і расказаць, чаму яны так лічаць.

**3. Заданне “Назаві правільна”**

Шышка, якая расце на сасне….. (сасновая), на ёлцы… (яловая), арэх, які расце ў лесе…. (лясны), іголкі ў ёлкі… (яловыя), іголкі сасны… (сасновыя), дрэвы, якія растуць ў лесе… (лясныя).

**4. Гульня “Падбяры слова”**

Арэх які? Шышка якая? І г.д.

**5. Масаж кісцей рук грэцкім арэхам.**

*Мы арэшак пальцамі бяром, (арэх у шчэпаці)*

*Пра арэшак песенку мы спяём. (кладзём арэх на далонь)*

*Каціся, каціся арэшак па далоні,*

*Хай ніхто арэшак мой не дагоніць. (катаем далонямі арэх)*

*Каціся, каціся арэшак па сталу. (кладзём далонь на стол, зверху катаем арэх)*

*Рассмяшы, арэшак, ты, дзетвару. (тое-ж другой рукой)*

**6. Перакідванне арэхаў з адной рукі ў другую, прагаворваючы верш.**

*Па былінках,*

*па галінках*

*Скача дожджык*

*Уначы.*

*Шапачы, лапачы,*

*Цёплы дожджык*

*уначы.*

**Фізкультхвілінка**

Сонца рана-рана ўстала,

На зарадку заклікала:

Гэй! Выходзьце з хаты ўсе,

Пакланіцеся расе!

Да мяне вы падцягніцеся

Ды да сябра нахіліцеся.

А цяпер вось – рукі ў бокі –

Хутка пусцімся ў скокі!

**7. Гульня “Чароўны мяшэчак”**

Дзіця навобмацак павінна адгадаць прадмет, які схаваны ў мяшэчку.

**8. Заданне “Дапоўні карцінку”**

Дзеці раскладаюць насенне гарбуза на карцінку замест кропелек.

**9. Адгадай загадку – намалюй адгадку.**

*На сцяжынцы клубок –*

*Не адкоціш убок,*

*А паколеш толькі*

*Рукі аб іголкі.*

*Ездзіў ранкам*

*Дзед Ягор*

*Па яе*

*За цёмны бор,*

*А цяпер*

*Красуня ў зале,*

*Яе дзеці прыбіралі.*

*А назаўтра без турбот*

*З ёй сустрэнуць*

*Новы год!*

*Вісіць – зялёны, ляціць – жоўты, ляжыць – чорны*.

*Болей б’ём – ён лепей скача,*

*Не крыўдуе і не плача.*

*Моцна ўдарыш – не дагоніш,*

*А ў вадзе з ім не патонеш.*

*Маленькі шарык*

*Пад лаўкай шарыць,*

*Збірае крошкі,*

*Баіцца кошкі.*

*Дзяўчынка кветку ўзяць хацела,*

*А кветка пырх – і паляцела.*

*Завецца як жа кветка тая,*

*Што крылцы мае і лятае?*

**10. Падвядзенне вынікаў занятка**

Намалюйце свой настрой.